Document ID: 31989D0569

Padomes Lēmums
(1989. gada 28. jūlijs),
par to, ka Eiropas Ekonomikas kopiena pieņem ESAO lēmumu/ieteikumu par atbilstību labas laboratorijas prakses principiem
(89/569/EEK)
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 113. pantu,
ņemot vērā Komisijas priekšlikumu,
tā kā Ekonomiskās sadarbības un attīstības organizācija (ESAO) padome 1981. gada 12. maijā pieņēma Lēmumu par savstarpēju datu atzīšanu ķīmisko vielu novērtēšanas jomā un drīz pieņems lēmumu/ieteikumu par atbilstību labas laboratorijas prakses principiem, kas paredzēts labas laboratorijas prakses ieviešanai ESAO dalībvalstīs un tās savstarpējai atzīšanai ESAO dalībvalstīs;
tā kā šis lēmums/ieteikums izveidos atzinumu par vienošanos starp ESAO dalībvalstīm par savstarpēju atbilstības labai laboratorijas praksei atzīšanu;
tā kā jebkura nolīguma galvenais mērķis par tādu datu savstarpēju atzīšanu, kas iegūti saskaņā ar labu laboratorijas praksi ķīmisko vielu veiktajā pirmsklīniskajā testēšanā, lai novērtētu to drošību pirms tās tiek laistas tirgū, ir būtisks, lai ļautu tirdzniecībai attīstīties saskaņoti starp attiecīgajām pusēm;
tā kā šāds nolīgums ļaus izvairīties no testu atkārtošanas saņēmējā valstī un no šķēršļiem starptautiskajai tirdzniecībai, kas to izraisa; tā kā tādējādi tas palīdzēs veicināt eksportu;
tā kā vienīgi visā Kopienā iegūto testēšanas datu apstiprināšana nodrošinās visiem Kopienas ražotājiem un laboratorijām vienādus konkurences nosacījumus attiecīgo trešo valstu tirgos;
tā kā iekšējā tirgus darbībai vajadzīga vienāda attieksme pret trešo valstu izcelsmes ķimikālijām visā Kopienā un tādējādi arī pret šajās valstīs iegūtiem šādu produktu testēšanas rezultātiem, lai laistu tos tirgū;
tā kā, pieņemot Padomes 1986. gada 18. decembra Direktīvu 87/118/EEK par to normatīvo un administratīvo aktu saskaņošanu, kas attiecas uz labas laboratorijas prakses piemērošanas principiem un to piemērošanas ķīmisko vielu testiem pārbaudi [1], un Padomes 1988. gada 7. jūnija Direktīvas 88/320/EEK par labas laboratoriju prakses (LLP) pārbaudi un apstiprināšanu [2], Kopiena jau ir īstenojusi procedūras labas laboratorijas prakses piemērošanai un pārbaudei saskaņā ar attiecīgajiem ESAO lēmumiem/ieteikumiem;
tā kā tādēļ ir lietderīgi, lai minēto lēmumu/ieteikumu apstiprina Kopiena,
IR PIEŅĒMUSI ŠO LĒMUMU.
Vienīgais pants
Ar šo Kopienas vārdā ir apstiprināts ESAO Padomes lēmuma/ieteikuma projekts par atbilstību labas laboratorijas prakses principiem.
Lēmuma/ieteikuma projekta teksts ir pievienots šim lēmumam.
Tāpēc piemēro 1988. gada 1. jūnijā pieņemto procedūru, kas atļauj Kopienai piedalīties ESAO darbībā.
Briselē, 1989. gada 28. jūlijā

Labels: 7
13
15
1